Èxit de la I Jornada Literària de Primavera de Gandia
31 maig 2024

## Èxit de la I Jornada Literària de Primavera de Gandia31 maig 2024Última actualització: 31 maig 2024

![](../gestion/img/bc849ab846c22382818e945c6055238d59deb26e9ed8bd021b9b075d57b58dc4.jpg)  
  

El Teatre Serrano va acollir dimecres passat la primera edició de la **Jornada Literària de Primavera**. Una iniciativa dedicada a posar en valor la figura de personalitats destacades del món literari en la nostra llengua i que ha iniciat el seu camí amb l'**escriptor i fill predilecte de la ciutat, Josep Piera**. L'acte que va comptar amb una àmplia presència de representants polítics de Gandia, Ador, Barx i Alfauir, així com membres de col·lectius i entitats culturals i socials de la nostra ciutat.  
  
**Prieto** va destacar la donació realitzada per Piera al consistori. _"És moment d'agrair-li aquest noble gest i la seua grandiosa generositat, així com la de tots els grups polítics amb representació al consistori gandià, que n'han fet un assumpte de consens i un acord de ciutat"_. _"Per a molts de nosaltres, l'amic Pep, l'escriptor Josep Piera, ha representat un símbol, un model: un símbol d'afecte a la ciutat de Gandia i un model de vida dedicat a la literatura"_.  
  
L'alcalde va recordar en la seua intervenció que Piera va ser el primer Fill Predilecte de la ciutat el 2010 durant la celebració de l'Any Borja destacant que aquell reconeixement a la seua persona _"només podia donar-se en un context tan especial com el que hi ha a Gandia, on, entre tots, s'ha aconseguit crear una xarxa cultural social tan potent, tan identificativa que la fan inigualable"_.  
  
_"Piera serà recordat no només per la seua obra literària. També per haver cregut i fer-nos creure en una llengua, en una cultura i en una ciutat, a la nostra ciutat",_ va afirmar Prieto, qui va continuar la seua intervenció destacant el deute de la ciutat i de tots els gandians cap a l'escriptor i va afirmar que _"Gandia té hui prestigi literari també gràcies a ell"_.